**PLUNGĖS RAJONO SAVIVALDYBĖS**

**TARYBA**

**SPRENDIMAS**

**Dėl plungės rajono savivaldybės tarybos 2021 m. sausio 28 d. sprendimo Nr. t1-7 „DĖL PLUNGĖS RAJONO SAVIVALDYBĖS BENDROJO UGDYMO MOKYKLŲ, IKIMOKYKLINĮ UGDYMĄ VYKDANČIŲ įstaigų, FORMALŲJĮ ŠVIETIMĄ PAPILDANČIŲ ĮSTAIGŲ BEI PLUNGĖS PASLAUGŲ IR ŠVIETIMO PAGALBOS CENTRO PEDAGOGINIŲ PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKYMO LĖŠŲ, IR ETATŲ NORMATYVŲ PATVIRTINIMO“ pakeitimo**

2021 m. gegužės 27 d. Nr. T1-139

Plungė

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų, patvirtintų Plungės rajono savivaldybės tarybos 2021 m. sausio 28 d. sprendimo Nr. T1-7 1 punktu patvirtinto priedo 1 punkto „Bendrojo ugdymo ir ikimokyklinį ugdymą vykdančių mokyklų (išskyrus Plungės specialųjį ugdymo centrą) pedagoginių pareigybių ugdymo procesui organizuoti ir valdyti, finansuojamų iš mokymo lėšų, ir etatų normatyvai“ pastabas ir išdėstyti jas taip:

„Pastabos:

Bendrojo ugdymo mokykloms pavaduotojų ugdymui etatai skaičiuojami atsižvelgiant į 1–IV g. mokinių skaičių bazinėje mokykloje.

Skiriama:

Papildoma pavaduotojo ugdymui etato dalis:

1.1. bendrojo ugdymo mokykloms, tose pačiose patalpose vykdančioms ikimokyklinį ir priešmokyklinį ugdymą ir turinčioms iki 60 vaikų (ikimokyklinio ir priešmokyklinio amžiaus) – 0,25 etato;

* 1. mokykloms, turinčioms bendrabučius (išskyrus Plungės specialiojo ugdymo centrą), papildomai skiriama 0,1 direktoriaus pavaduotojo ugdymui etato;

1.3. Plungės „Saulės“ gimnazijai už suaugusiųjų klasių ugdymo organizavimą skiriama 0,15 pavaduotojo ugdymui etato.

2. Bendrojo ugdymo mokykloms, vykdančioms ikimokyklinį ir priešmokyklinį ugdymą (kai ikimokyklinis ir priešmokyklinis ugdymas vykdomas kitose patalpose nei bendrasis ugdymas), papildomai skiriama 0,5 skyriaus vedėjo etato.

Plungės „Saulės“ gimnazijai, Plungės „Ryto“ pagrindinei mokyklai bei Plungės Senamiesčio mokyklai skiriama 0,25 informacinių technologijų specialisto etato. Ši pareigybė yra finansuojama iš mokyklai IKT (informacinėms komunikacinėms technologijoms) skirtų mokymo lėšų.

3. Plungės lopšeliui-darželiui „Nykštukas“ skiriama 0,5 etato pavaduotojo ugdymui; papildomai 0,25 skyriaus vedėjo etato skiriama lopšelio - darželio Kantaučių skyriui.

4. Plungės lopšeliui-darželiui „Vyturėlis“ papildomai skiriama: Prūsalių skyriui – 0,5 skyriaus vedėjo etato bei Didvyčių skyriui – 0,25 skyriaus vedėjo etato.

5. Plungės akademiko A. Jucio progimnazijai skiriamas 1,0 pavaduotojo ugdymui etatas, o progimnazijos Vyskupo M. Valančiaus skyriui skiriamas 1,0 pavaduotojo ugdymui etatas.

6. Liepijų mokyklai skiriami 2,0 pavaduotojų ugdymui etatai.“

2. Pakeisti sprendimo priedo 7 punkte „Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvai“ grafą „Psichologas“, papildant ją žodžiais „psichologo asistentas“, ir nurodytą etatų skaičių, vietoje 2,5 įrašant 3,25 etato.

Savivaldybės meras Audrius Klišonis